Tudomány és politika Fritz Valjavec (1909-1960) a két világháború közötti magyar-német tudománypolitikai kapcsolatokban
By: Orosz László
Series: Kodolányi János Főiskola Történeti Műhelyének kiadványai -- 8; Kodolányi János Főiskola Történeti Műhelyének Kiadványai -- 8.
Publisher: Ráció Kiadó
Published: 2014
Place of publication: Budapest
Language: hun
Number of pages: 467
ISBN-13: 9786155047749
Subjects: Biography; Intellectual cooperation; Research; Government policy; Learning and scholarship; Science and state; Intellectual life
Description: 1960 februárjában hunyt el Délkelet-Európa történetének kiváló ismerője, a müncheni Südost-Institut egykori vezetője, aki életre hívta és haláláig szerkesztette a térségünkre irányuló kutatások nemzetközileg elismert orgánumát, a Südost-Forschungen ("Délkelet-kutatás") című folyóiratot. Fritz Valjavec azon kevés nyugat-európai történészek egyike, akik Délkelet-Európa népei - köztük a magyarok - történetének vizsgálatát nem bevált nyugat-európai skatulyák ráhúzása, s nem a kérdésfelvetések tengerentúli koordinátákban gondolkodók általi értetlen elbagatellizálása, hanem az érintettek közös gondolkodásba való bevonása, s a tudományág legnevesebb képviselőinek eszmecseréje útján képzelték. Úttörő jelentőségű volt az a kísérlet, ahogy lapja európai fórumot teremtett az érintett népek gyakran homlokegyenest eltérő nézeteinek kifejtésére, s ezáltal a két világháború közötti időszak kölcsönös sértődöttségének feloldására. Az ő személyével és a Südost-Forschungen folyóirattal foglakozik Orosz László 2007-ben megvédett doktori disszertációjának könyvvé szerkesztett változata. A munka első, terjedelmesebb egysége Valjavec életútjának mintegy százhúsz oldalon történő bemutatása, kitérve az identitásalapozó ifjúkori évekre, munkásságának főbb területeire, valamint tudományszervezői tevékenységére a második világháborút követően.

A második tematikus egység, elsősorban levéltári forrásokra támaszkodva mutatja be Valjavec magyarországi kapcsolatrendszerét, tudományos kapcsolatait, tudományterületenként (történet-, néprajz-, nyelv-, irodalomtudomány, germanisztika és művészettörténet), valamint egy esettanulmány formájában, Mályusz Elemérrel folytatott levelezése alapján azokat az eszközöket, amelyeket Valjavec az expanzív német tudománypolitika képviselőjeként a térség és hazája irányában alkalmazott. A függelék tartalmazza a Valjavec-Mályusz levelezést, német és magyar nyelven egyaránt, valamint egyéb levélváltásainak alfabetikus és évfolyamonkénti bontását, azzal a nem titkolt szándékkal, hogy további vizsgálatok bázisa és segítője lehessen. A végig alaposan jegyzetelt kötet bibliográfiával és névmutatóval zárul.
Notes: Includes bibliographical references and index.